REFERAT AF ORDINÆR GENERALFORSAMLING I GRUNDEJER-FORENINGEN RAMSØBAKKEN ONSDAG D. 29. MARTS 2017.

Fremmødte: 16 husstande af 61. Formanden Leif Elken bød velkommen i fællesarealet på Gadstrup skole.

1. Bestyrelsens forslag til dirigent, Bo (33), blev valgt. Maiken (5) blev valgt som referent. Dirigenten konstaterede, at Generalforsamlingen var lovlig indkaldt i henhold til den vedtægtspligtige varsel, og generalforsamlingen var dermed fuldt ud beslutningsdygtigt.

2. Formandens beretning, som Leif fremlagde, er vedlagt dette referat. Spørgsmål til beretningen: Asfaltering ved de nye parceller, samt genetablering af asfaltering efter slid på lastbiler – hvem står for det? Byggevejen skulle lukke 31/12-2016 ifølge aftale med Svendsen. Etape 3 ønskes ikke overdraget til Grundejerforeningen før parcellerne er færdigbygget og asfaltering mm er etableret/ genetableret. Vedr. vedligeholdelse af asfaltering på etape 1+2 evt. lappe på revnerne. Formandens beretning blev herefter godkendt af alle.

3. Årsregnskabet for 2016 blev fremlagt af kasserer Maja. Overskuddet på 25.218 kr. kommer af mindre udgifter end budgetteret til snerydning og arrangementer. Ingen bemærkninger. Årsregnskabet godkendt af alle fremmødte.

4. Budget 2017: - Maja fremlagde budgettet. Ingen bemærkninger. Budget 2017 blev godkendt af alle fremmødte.

5. Ingen indkomne forslag.

6. Kasserer Maje blev genvalgt. Bestyrelsesmedlem Jesper blev genvalgt. Nyt bestyrelsesmedlem Maiken (5) blev valgt.

7. Som ny suppleant blev Bjarne (111) valgt.

8. Revisorer Tine og Rasmus blev genvalgt.

9. Eventuelt:

- Forespørgsel til vores aftale med Dong og vejbelysning. Muligheden for at udskifte pærerne med LED pærer. Prisen til Dong er en fast afskrivningspris på lamperne, så en evt. udskiftning af pærerne vil ikke mindske udgiften til Dong.

- Svendsen ønsker et forslag fra bestyrelsen til placering af de nye lamper i etape 3. Bestyrelsen skal sætte ”krydser” hvor de skal placeres – Jesper (56) er primus motor på dette.

- Opfordring til bestyrelsen om at der blev tænkt på etablering af måske kun 1 vejbump, selvom de er udskudt til færdiggørelsen af etape 3. Sanne (40) foreslår den placeret ud for deres hus. Der er mange børn lige i dette område pga. fællesarealet/ legepladsen og det er der, der er ”fart” på bilerne.

- Opfordring til bestyrelsen om, at der ved indkaldelsen blev sendt evt. indkomne forslag med ud, så beboerne kunne se, hvad der skal behandles på generalforsamlingen. Dette kræver en vedtægtsændring.

- Snak om skilt med ”Hunde føres i snor” flere steder. Bestyrelsen indkøber skilte og sætter dem op.

- Hjørnet ved 56/58 kræver en ordentlig genetablering, når byggevejen lukkes.

- Forespørgsel på placering af de nye skraldespande ved rækkehusene. Hvor skal de stå? Linda indkalder til et beboermøde for rækkehusene, så der kan laves aftaler.

- Grundejerforeningen har ingen mulighed for at presse Svendsen til at overholde indgåede aftaler, Leif har forespurgt på kommunen. Tingene bliver lavet, når det passer ind i hans kalender, på trods af at der er lavet aftaler med datoer mm.

Formanden afsluttede generalforsamlingen med at takke Linda for hendes arbejde i bestyrelsen og de fremmødte for god ro og orden.

Med venlig hilsen

Maiken Skov Kjørnæs (referent, 5)